Peruda kokain olib ketayotgan samolyot urib tushirildi (video)

Peru politsiyasi Boliviyadan uchgan, kokain olib ketayotgan yengil motorli samolyotni urib tushirdi. Bu haqda The Daily Mail xabar berdi.

Samolyot urib tushirilganidan keyin uning bortidagilar tartib qo‘riqchilariga qarshilik ko‘rsatdi. Otishmada 58 yoshli boliviyalik uchuvchi og‘ir yaralanib, shifoxonaga yetkazildi.
Uning kolumbiyalik deb taxmin qilinayotgan sherigi qochishga muvaffaq bo‘lganligi taxmin qilinmoqda. Nashrning ma’lum qilishicha, politsiya bilan otishma davomida jinoyatchilar qaysidir yo‘l bilan 200 kilogramm giyohvandlik vositasini yashirishga erishgan.
Samolyot bortidan politsiyachilar yana 70 kilogramm kokain topgan.